לשכת החשבון של הפדרציה הרוסית

לשכת החשבון של הפדרציה הרוסית (ברוסית: Счётная палата Российской Федерации) הוא גוף בקרה עליון של הפדרציה הרוסית, האחראי לבקרה תקציבית על כל גופי הרשות המבצעת של רוסיה. הלשכה פועלת על בסיס החוק הפדרלי של הפדרציה הרוסית "אודות לשכת החשבון", אשר מתאר את הרכבו ואת מבנה הפעילות וסמכויותיה. לשכת החשבון של הפדרציה הרוסית יונקת את שורשיה מן הפריקאז לענייני חשבון (Приказ счетных дел) שהוקם ב-16 באוגוסט 1647 על ידי הצאר מיכאיל. ב-1718 הגוף אורגן מחדש על ידי פיוטר הגדול לקולגיית החדרים (Камер-коллегия), הוטל עליה לנהל את הכנסות המדינה ומגזרים מסוימים בכלכלת המדינה. עד אז, האוצר של הצארים הרוסיים לא נשלט על ידי גוף מאורגן. האידאולוג והיוצר של המקבילה דאז ללשכת החשבון היה פיוטר אקסיונוב שהיה הראשון בשנת 1719 להוביל הצהרות רשומות של הוצאות כספים מאוצר המדינה ונהג להגיש דו"חות לקיסר מדי שבוע ובהן הצהרות על תנועת כספים. יתר על כן, אקסיונוב הנהיג צורות שונות של דיווח בלשכתו בכל הרמות ומינה ממונה על השוק ותחום הנהלת החשבונות. ב-1725, הסנאט הרוסי מינה אותו לראש לשכת החצר. בשנת 1731 מונה למזכיר. משנת 1811 עד 1918 פעל תפקיד מבקר המדינה של האימפריה הרוסית (Государственный контроль Россійской имперіи)‏. בינואר 1918 התפקיד בוטל; במקום זה נוצרה לשכת הבקרה המרכזית (Центральная контрольная коллегия); אליה היו כפופים גם לשכות מחוזיות לחשבונאות ובקרה. ביולי 1918 לשכת הבקרה המרכזית אורגנה מחדש למשרד ממשלתי בשם הקומיסריון העממי לביקורת המדינה. ב-1920, המשרד שוב עבר ארגון מחדש ונקרא בשם ביקורת הפועלים והאיכרים. ב-1934 הגוף בוטל; תפקידיו הועברו לידי הנציב לבקרה סובייטית של ברית המועצות (КСК) שהפעילה זרועות פיקוח ובקרה בכל האזורים, המחוזות והערים. ב-1940 הקומיסריון העממי לביקורת המדינה הוקם מחדש. ב-1948 כל הקומיסריונים העממיים הפכו למשרדים ממשלתיים. ב-1957 משרד בקרת המדינה (Министерство государственного контроля) הפך לוועדת הביקורת הסובייטית של מועצת השרים, ב-1961 הוועדה שינתה שמה לוועדת ביקורת המדינה והוכפפה למועצת השרים. ב-1962, ועדת ביקורת המדינה הפכה לוועדה לביקורת המפלגה-הממלכתית (Комитет партийно-государственного контроля) והייתה כפופה הן לוועד המרכזי של המפלגה והן לממשלה הסובייטית. בשנת 1966 שוב אורגנה מחדש ונקראה בשם הוועדה לביקורת העם. ב-1991 נוצר תפקיד המפקח הראשי הממלכתי, כגוף לביקורת פיננסית, בשנות ה-2000, התפקיד נקרא בשם המפקח הפדרלי הראשי. ב-10 באוקטובר 1991 נחקק חוק "אודות התקציב וניהול תהליך התקצוב" שקבעו נורמות בקרה וביקורת והוקמה לשכת הבקרה והחשבון של הפדרציה הרוסית (Контрольно-счётная палата), עם זאת, ב-7 בפברואר 1992 הגוף אורגן מחדש בתור הוועדה לבקרת התקציב (Контрольно-бюджетный комитет) שהיה כפוף לסובייט העליון. לשכת החשבון של הפדרציה הרוסית נוצרה על בסיס סעיפים בחוקת הפדרציה הרוסית משנת 1993. בספטמבר 2013 מונתה לראשונה אישה לראשות לשכת החשבון, שרת הבריאות לשעבר טטיאנה גוליקובה. בדצמבר 2022 אושרו תיקונים לחוק לפיהן נקבע כי ראש הלשכה ימונה בהמלצת מועצת הפדרציה בעוד סגני ראש הלשכה ממונים בהמלצת הבית התחתון בפרלמנט, הדומה. מבקר המדינה מדיה וקבצים בנושא לשכת החשבון של הפדרציה הרוסית בוויקישיתוף אתר האינטרנט הרשמי של לשכת החשבון של הפדרציה הרוסית לשכת החשבון של הפדרציה הרוסית, ברשת החברתית פייסבוק לשכת החשבון של הפדרציה הרוסית, ברשת החברתית אקס (טוויטר) לשכת החשבון של הפדרציה הרוסית, ברשת החברתית אינסטגרם לשכת החשבון של הפדרציה הרוסית, ברשת החברתית VK לשכת החשבון של הפדרציה הרוסית, סרטונים בערוץ היוטיוב סרטונים בערוץ של לשכת החשבון של הפדרציה הרוסית, באתר יוטיוב "Федеральный закон от 05.04.2013 N 41-ФЗ (ред. от 12.03.2014) "О Счетной палате Российской Федерации"" (HTML). "Манифестъ Императора Александра I О устройствѣ Главнаго Управленiя ревизiи Государственныхъ счетовъ". Государственный контроль. 1811—1911: (Обзор деятельности). — СПб., 1911. Алексеева С. И. Т. И. Филиппов и С. Ю. Витте: к вопросу об обстоятельствах реализации реформаторского курса С. Ю. Витте // История России: экономика, политика, человек. К 80-летию доктора исторических наук, профессора, академика РАН Б. В. Ананьича. Труды исторического факультета Санкт-Петербургского государственного университета. 2011. Т. 5. С. 13-19. [1] Коллектив авторов СПбГУ под ред. акад. А. А. Фурсенкоת Управленческая элита Российской империи (1802—1917)ת СПб. Лики России 2008